wickkiey/tamil-wikipedia-chunked huggingface dataset:
# ஆலுரு வெங்கட ராவ்

## படைப்புகள்

சந்திரோதயா, கர்நாடக பத்ரா, மற்றும் ராஜகம்சா, கர்நாடக விருத்தா போன்ற செய்தித்தாள்களுக்கு கட்டுரைகளை எழுதத் தொடங்கினார் . 1906 ஆம் ஆண்டில் இவர் ஒரு மாத இதழான வகுபூசானாவின் ஆசிரியராக பணியாற்றத் தொடங்கினார். நவம்பர் 1922 இல், ஜெய கர்நாடகா என்ற மாத இதழைத் தொடங்கினார். இது பல்வேறு தலைப்புகளில் கட்டுரைகளை வெளியிட்டது. இவர் எழுதிய சுமார் 27 புத்தகங்கள் வெளியிடப்பட்டுள்ளன. அவற்றில் முதலாவது 1907 இல் வித்யாரண்யா சரித்திரே என்பதாகும். கர்நாடக கதா வைபவம், கர்நாடக வீரரத்நாகலு, கர்நாடகத்வ சூத்திரகலு மற்றும் கர்நாடகத்வ விகாசா போன்றவையும் அடங்கும். 1907 ஆம் ஆண்டில் இவர் கன்னட எழுத்தாளர்களின் மாநாட்டை ஏற்பாடு செய்தார். அடுத்த ஆண்டு கர்நாடக கிரந்த பிரசாரதா மண்டலியைத் தொடங்கினார். 1930 இல் மைசூரில் நடைபெற்ற கன்னட சாகித்ய மாநாட்டிற்குத் தலைமை தாங்கினார். திலகரின் விருப்பத்திற்கு இணங்க, அவரது படைப்பான கீதை இகசியம் என்னும் நூலை மராத்தியில் இருந்து கன்னடத்திற்கு மொழிபெயர்த்தார். இவர் பகவத் கீதையை சுயாதீனமாக விளக்கி, கன்னடத்தில் கீதை பிரகாசா, கீதை பரிமலா, கீதை சந்தேசா, கீதை குசுமா மஞ்சரி ஆகிய புத்தகங்களை எழுதியுள்ளார்.
# ஆலுரு வெங்கட ராவ்

## கர்நாடகட குலப்புரோகிதர்

நவம்பர் 1, 1956 அன்று கர்நாடகா ஒன்றுபட்டபோது இவர் மிகுந்த மகிழ்ச்சியடைந்தார். இவர் அம்பிக்குச் சென்று விருபாக்சர் கோவிலில் புவனேசுவரி தெய்வத்திற்கு பூசை செய்து கர்நாடகத குலப்புரோகிதர் என்ற பெயரைப் பெற்றார். தேசிய கீதத்தில் குறிப்பிடப்பட்டுள்ள மாநிலங்களின் பட்டியலில் கர்நாடகாவின் பெயர் இடம் பெறாதது குறித்து இவர் மிகவும் வருந்தினார். மேலும் அதுகுறித்து பிரதமருக்கும் இந்தியக் குடியரசுத்தலைவருக்கும் எழுதினார். தலைநகரான பெங்களூருவில் 1963 ஆம் ஆண்டில் மாநிலம் அமைக்கப்பட்ட எட்டாவது ஆண்டு நினைவு நாளில் இவர் கௌரவிக்கப்பட்டார்.
# ஆலுரு வெங்கட ராவ்

## மரபு

- இவருக்கு அஞ்சலி செலுத்தும் வகையில் , கர்நாடக அரசு பெங்களூரில் உள்ள ஆல்பர்ட் விக்டர் சாலையின் பெயரை ஆலுர் வெங்கட ராவ் சாலை (ஏ.வி. சாலை) என்று மாற்றியது.
- கன்னடம் மற்றும் ஆங்கிலத்தில் தயாரிக்கப்பட்ட இவரது வாழ்க்கை மற்றும் படைப்புகள் குறித்த ஒரு குறுவட்டு இவரது 49 வது நினைவு ஆண்டு விழாவில் மத்திய இந்திய மொழி நிறுவனத்தால் வெளியிடப்பட்டது.
# நாட்டகம் மற்றும் பனச்சிக்காடு

**நாட்டகம் மற்றும் பனச்சிக்காடு** (*Nattakom and Panachikkadu*) என்பவை தென்னிந்தியாவின், கேரளத்தின், கோட்டயம் மாவட்டத்தில் உள்ள கிராமங்கள் ஆகும். அமைதியான இந்த கிராமங்களை அழகுபடுத்துவதாக இங்குள்ள நீர்நிலைகள் உள்ளன. இந்த நீர் நிலைகளை நாடி முட்டையிட்டு குஞ்சு பொரித்து இனப்பெருக்கம் செய்ய பறவைகள் வலசை வருகின்றன. பனச்சிக்காட்டில் கூடூராறில் இருந்து குமரகத்துக்கு மேற்கொள்ளும் படகுப் பயணானது இளைப்பாறவும், இயற்கையழகை கண்டு களிக்கவும் ஏற்றது. இங்கு சுற்றுலா பயணிகளின் வசதிக்காக ஆயுவேத எண்ணை குளியல், படகு சவாரி, மீன்பிடித்தல், நீச்சல் போன்றவற்றிற்கு வேண்டிய வசதிகள் கிடைக்கின்றன.
# கா. அயவதன ராவ்

ராவ் பகதூர் **காஞ்சீவரம் அயவதான ராவ்** *(Conjeevaram Hayavadana Rao)* (10 சூலை 1865 - 27 சனவரி 1946) இவர் ஓர் இந்திய வரலாற்றாசிரியரும், அருங்காட்சியகவியலாளரும், மானுடவியலாளரும், பொருளாதார நிபுணரும், பன்மொழிப் புலமைக் கொண்ட நிபுணரும் ஆவார் . இவர் பேரரசின் மானுடவியல் நிறுவனத்திலும், இந்திய வரலாற்று பதிவுகள் ஆணையத்திலும், பேரரசின் பொருளாதாரச் சங்கத்திலும் உறுப்பினராக இருந்தார்.
# கா. அயவதன ராவ்

## ஆரம்ப கால வாழ்க்கை

அயவதான ராவ் 1865 சூலை 10, அன்று அப்போதைய சென்னை மாகாணத்திருந்த சேலம் மாவட்டத்தின் ஓசூர் நகரில் கன்னடம் பேசும் தேசஸ்த் மத்வ பிராமணக் குடும்பத்தில் பிறந்தார். வரலாற்றில் பட்டம் பெற்ற பிறகு, இவர் சட்டத்தையும், பொருளாதாரத்தையும் பயின்றார். பின்னர் மற்றும் சென்னை அரசு அருங்காட்சியகத்தில் வாசிப்பவராககப் பணியில் சேர்ந்தார். இவர் ஓய்வு பெறும் வரை ஒரு வாசிப்பவராகவே பணியாற்றி *"தி இந்தியன் பயோகிராஃபிக்கல் டிக்ஷனரி"* என்பதைத் தொகுத்தார். இவர் ஆங்கிலம், லத்தீன், பிரஞ்சு, ஜெர்மன், கன்னடம், தமிழ், தெலுங்கு, மராத்தி மற்றும் சமசுகிருதம் போன்ற மொழிகளில் சரளமாக இருந்தார்.
# கா. அயவதன ராவ்

## மைசூர் அரசு

1924 ஆம் ஆண்டில், என்பவர் எழுதிய மைசூர் அரசிதழை திருத்துவதற்காக அமைக்கப்பட்ட குழுவின் தலைவராக இவர் நியமிக்கப்பட்டார். ஏழு தொகுதிகளை உள்ளடக்கிய திருத்தப்பட்ட பதிப்பு 1927 இல் வெளியிடப்பட்டது. இவர் இதைத் தொடர்ந்து மைசூர் வரலாற்றைப் பற்றிய மூன்று தொகுதிகளை வெளியிட்டார். இது (1399-1799*)* உடையார் வம்சத்தை விவரிக்கிறது.
# கா. அயவதன ராவ்

## இறப்பு

இவர் 1946சனவரி 27 அன்று பெங்களூரில் காலமானார்.
# வி. க. ர. வ. ராவ்

**விஜயேந்திர கஸ்தூரி ரங்க வரதராஜ ராவ்** *(Vijayendra Kasturi Ranga Varadaraja Rao)* (8 சூலை 1908 - 25 சூலை 1991) இவர் ஓர் இந்திய பொருளாதார நிபுணரும்,அரசியல்வாதியும், தமிழகத்தைச் சேர்ந்த கல்வியாளருமாவார். இவருக்கு பத்ம விபூசண் விருது வழங்கப்பட்டுள்ளது.
# வி. க. ர. வ. ராவ்

## ஆரம்ப கால வாழ்க்கை

இவர் ஒரு மத்வ பிராமணக் குடும்பத்தில் 1908 சூலை 8 ஆம் தேதி தமிழ்நாட்டின் காஞ்சீபுரத்தில் கஸ்தூரிரங்காச்சாருக்கும், பாரதி அம்மாவிற்கும் பிறந்தார். திண்டிவனத்திலும் சென்னையிலும் தனது ஆரம்ப பள்ளிப்படிப்பைப் பெற்றார். 1971 ஆம் ஆண்டில் மத்திய கல்வி அமைச்சராக பணியாற்றினார். 1967 மற்றும் 1971 ஆம் ஆண்டுகளில் பெல்லாரி மக்களவை உறுப்பினராகத் தேர்ந்தெடுக்கப்பட்டார். கேம்பிரிச்சுப் பல்கலைக்கழகத்திலிருந்து<nowiki/>மற்றொரு இளங்கலை பட்டம் பெறுவதற்கு முன்பு மும்பை பல்கலைக்கழகத்தில் பொருளாதாரத்தில் இளங்கலையும் முதுகலையையும் முடித்தார். 1937 இல் கேம்பிரிச்சு கோன்வில்லி மற்றும் கயசு கல்லூரியிலிருந்து முனைவர் பட்டமும் பெற்றார். அவரது முனைவர் பட்ட ஆய்வின் தலைப்பு "பிரிட்டிசு இந்தியாவின் தேசிய வருமானம், 1931-1932" என்பதாகும். பிரித்தானியப் பொருளியலாளர் ஜான் மேனார்ட் கெய்ன்ஸ் இவருடன் படித்தார்.
# வி. க. ர. வ. ராவ்

## நிறுவனர்

இவர் இந்தியாவில் சமூக அறிவியல் ஆராய்ச்சியில் புதுதில்லி, பொருளியல் பள்ளி, பொருளாதார வளர்ச்சி நிறுவனம்,சமூக மற்றும் பொருளாதார மாற்றத்திற்கான நிறுவனம் ஆகிய மூன்று குறிப்பிடத்தக்க நிறுவனங்களை நிறுவினார். இந்திய சமூக அறிவியல் ஆராய்ச்சி அமைப்பு, வேளாண் பொருளாதார மையங்கள், மக்கள் தொகை ஆராய்ச்சி மையங்கள் ஆகியவற்றை நிறுவுவதில் இவர் முக்கியப் பங்கு வகித்தார். இவர் இந்திய சமூக அறிவியல் ஆராய்ச்சி அமைப்பு வடிவத்தில் ஒரு தன்னாட்சி பொது அமைப்பை உருவாக்கினார். இது சங்கங்கள் பதிவுச் சட்டத்தின் (1860) கீழ் சூலை 30, 1969 அன்று தில்லியில் நிறுவப்பட்டது. இவர் நிறுவிய 3 நிறுவனங்களும், இன்றும் கூட மிக நெருக்கமான உள்-நிறுவன உறவைப் பேணுகின்றன. மனிதவள மேம்பாட்டு அமைச்சகத்தின் அலுவலகமான மைசூரு, இந்திய மொழிகளின் மத்திய நிறுவனம், இவரது சிந்தனையாக கருதப்படுகிறது. இவரது பார்வைக்கு அதன் தற்போதைய முக்கியத்துவத்தை செலுத்த வேண்டிய மற்றொரு அமைப்பு தில்லியின் இந்திய வெளிநாட்டு வர்த்தக நிறுவனம். தில்லி கர்நாடக சங்கத்தின் மூன்றாவதுத் தலைவராக இருந்தார்.  
புதுதில்லி, பொருளியல் பள்ளி, பொருளாதார வளர்ச்சி நிறுவனம்,சமூக மற்றும் பொருளாதார மாற்றத்திற்கான நிறுவனம் ஆகியவற்றின் நிறுவனர்-இயக்குநராக இருப்பதன் மூலம், இந்தியாவின் பொருளாதாரம் மற்றும் ஆராய்ச்சியின் உயர் தரத்திற்கு பொறுப்பேற்றுள்ளதாக இந்தியாவின் பிரதமர் மன்மோகன் சிங் பாராட்டியுள்ளார். பொருளாதார மாற்றம், பெங்களூர். சர்வதேச துறையில் இவர் ஐக்கிய நாடுகளின் மேம்பாட்டுத் திட்டம் (யுஎன்டிபி) மற்றும் ஐடிஏ ஆகியவற்றின் மைய சக்திகளில் ஒருவராக இருந்தார். சமூக அறிவியல் ஆராய்ச்சியில் வி.கே.ஆர்.வி.ராவ் பரிசுகளால் இவர் நினைவுகூரப்படுகிறார்.
# தாழங்ஙாடி ஜமா மசூதி

**தாழங்ஙாடி ஜமா மசூதி** (*Thazhathangady Juma Mosque*) என்பது இந்தியாவின், கேரளத்தின், கோட்டயம் நகருக்கு அருகில் அருகில் உள்ள பாரம்பரிய தலமும், பள்ளிவாசலும் ஆகும். இது இந்தியாவின் பழமையான பள்ளிவாசல்களில் ஒன்றாகும், இதன் காலம் 1000 ஆண்டுகளுக்கும் முந்தைய பழமையானது. இந்த பள்ளிவாசலானது கட்டிடக்கலை, மர வேலைப்பாடு அழகு ஆகியவற்றின் சிறப்பால் பிரபலமானது. இதன் தெற்குப் பகுதி 2012 இல் இடிக்கப்பட்டு இரும்புத் தூண்கள், அலுமினியத் தகடுகள், மினார்கள் போன்றவற்றுடன் விரிவாக்கபட்டது. இந்த மசூதி மீனாசில் ஆற்றின் கரையில் அமைந்துள்ளது.  
தாழங்ஙாடி ஜுமா மசூதியானது "தாஜ் ஜுமா மசூதி" என்றும் அழைக்கப்படுகிறது. இந்த பள்ளிவாசலின் மூதாதையர்கள் கேரளத்தின் பல்வேறு பகுதிகளிலிருந்து கோட்டயத்தில் வந்து குடியேறியவர்களாவர். இங்கு வாழ்ந்த முஸ்லிம்கள் சுதந்திர போராட்டம் மற்றும் பிற தேசிய இயக்கங்களில் தீவிரமாக ஈடுபட்டனர்.  
இந்த மசூதி மர சிற்பங்களுக்கும், கட்டிடக்கலைக்கு பெயர் பெற்றது.  
அண்மைய இற்றையின்படி, கேரளத்தின் கோட்டையத்தில் உள்ள தாழங்ஙாடி ஜுமா மசூதியானது பெண்களுக்கு தன் கதவுகளைத் திறந்துள்ளது. "சரியான உடையணிந்த முஸ்லீம் பெண்கள் ஏப்ரல் 24 மற்றும் மே 8 ஆகிய இரண்டு நாட்களில் மட்டுமே மசூதிக்குள் நுழையலாம்" என்று தலைமை இமாம் மௌலவி சிராஜ்ஜுதீன் ஹஸ்னி கூறினார்.  
இணையதளம் : https://thazhathangadyjumamasjid.com/
# சிவல்லி பிராமணர்கள்

**சிவல்லி பிராமணர்** *(Shivalli Brahmins)* என்பவர்கள் துளு நாட்டில் வாழும் ஒரு இந்து சமூகமாகும். அவை இரண்டு குழுக்களாகப் பிரிக்கப்பட்டுள்ளன. அவற்றில் முதலாவது உடுப்பியின் வைணவத் துறவி மத்துவாச்சாரியரால் நிறுவப்பட்ட துவைதத் தத்துவத்தை பின்பற்றுபவர்கள் சிவல்லி மத்வ பிராமணர்கள் என்றும், இரண்டாவதாக ஆதிசங்கரரின் அத்வைதத் தத்துவத்தைப் பின்பற்றுபவர்கள் சிவல்லி சுமார்த்தப் பிராமணர்கள் என்றும் அழைக்கப்படுகிறார்கள். இவர்களில் பெரும்பான்மையானவர்கள் மத்வ பிராமணர்கள், அவர்களில் சிலர் மட்டுமே சுமார்த்தர்கள்.
# சிவல்லி பிராமணர்கள்

## சடங்குகள் மற்றும் பழக்கவழக்கங்கள்

### சடங்குகள்

போது ]]
சிவல்லி பிராமண ஆண்கள் ஏழு வயதாகும்போது உபநயனம் என்னும் சடங்கை செய்து கொண்டு வேதம் படிப்பதற்கு தங்களைத் தயார் படுத்திக் கொள்கிறார்கள். இது பிரம்மோபதேசம் என்றும் அழைக்கப்படுகிறது. சிறுவனின் இடது தோள்பட்டையில் மூன்று பருத்தி இழைகளைக் கொண்ட ஒரு புனித நூலை அணிவிப்பதே உபநயனத்தின் முக்கிய சடங்காகும். இவ்வாறு உபநயனம் செய்விக்கப்பட்ட சிறுவன் பிரம்மச்சாரி என அழைக்கப்படுகிறான். தினமும் மூன்றுவேளை சந்தியாவந்தனம் செய்து காயத்திரி மந்திரம் செபிக்க வேண்டும் என அறிவுறுத்தப்படுகிறான்.  
துளு நாட்டில் (தற்போதைய உடுப்பி, தென் கன்னடம் மற்றும் காசர்கோடு மாவட்டங்களை உள்ளடக்கியது) ஒவ்வொரு சிவல்லி மத்வப் பிராமணக் குடும்பமும் அதன் சொந்த தெய்வங்களை கொண்டிருக்கும். இந்த தெய்வங்களை வீட்டு உறுப்பினர்கள் வணங்கினர். இன்று நவீனமயமாக்கல் காரணமாக அவை சில வீடுகளில் மட்டுமே பின்பற்றப்படுகின்றன.
# சிவல்லி பிராமணர்கள்

## சடங்குகள் மற்றும் பழக்கவழக்கங்கள்

### திருமணம்

சிவல்லி மத்வ பிராமணர்களின் இன்றைய திருமணங்கள் நான்கு நாள் விழாவாகும். இது இன்றைய வாழ்க்கையின் வேகமான வேகத்தால் சில நேரங்களில் ஒரே நாளில் ஒடுக்கப்படுகிறது. மூன்று நாள் சடங்கில், திருமண செயல்முறை நாந்தி என்ற சடங்குடன் தொடங்குகிறது (அதாவது ஆரம்பம் என்று பொருள்). நாந்தி, மணமகன் மற்றும் மணமகளின் வீடுகளில் தனித்தனியாக நடைபெறுகிறது. அதே நேரத்தில், மணமகனும், மணமகளும் எண்ணெய் மற்றும் மஞ்சள் ஆகியவற்றைப் பூசி, சூடான நீரில் குளிக்கிறார்கள். பிற சடங்குகளும் பின்பற்றப்படுகின்றன. திருமணமானது ஒரு கோயில், மண்டபம் அல்லது அரங்கத்தில் முகூர்த்தம் என்று அழைக்கப்படும் ஒரு குறிப்பிட்ட நேரத்தில் நடைபெறுகிறது. பொதுவாக திருமணமான மறுநாளே, மணமகனின் வீட்டில் *பிகாரா அதனா* (ஒரு வகையான திருமண வரவேற்பு) என்று அழைக்கப்படும் ஒரு விழா நடைபெறுகிறது. மேலும் சத்தியநாராயண பூசையும், பிரசாத உணவைத் தொடர்ந்து பிற சடங்குகளும் நடைபெறுகின்றன.
# சிவல்லி பிராமணர்கள்

## பண்டிகைகள்

சிவல்லி பிராமணர்கள் விநாயக சதுர்த்தி, தீபாவளி, நவராத்திரி, சங்கராந்தி, மத்வநவமி, கிருட்டிண செயந்தி, மகா சிவராத்திரி, பிசு பர்பா (துளு புத்தாண்டு), இராம நவமி, அனுமான் செயந்தி போன்ற அனைத்து முக்கிய இந்து பண்டிகைகளையும் கொண்டாடுகிறார்கள். இவர்கள் நாகரதானையும் பூட்டா கோலாவின் சடங்குகளையும் நம்புகிறார்கள்.
# இந்தாப்பூர் தாலுகா

15 வருவாய் வட்டங்கள்]]  
**இந்தாப்பூர் தாலுகா** (**Indapur taluka**) இந்தியாவின் மகாராட்டிரா மாநிலத்தின் புனே மாவட்டத்தின் 15 தாலுக்காக்களில் ஒன்றாகும். புனே மாவட்டத்தின் தென்கிழக்கு கோடியில் அமைந்த இந்தாப்பூர் தாலுகா பாராமதி துணைக் கோட்டத்தில் உள்ளது. இத்தாலுக்காவின் நிர்வாகத் தலைமையிடம் இந்தாப்பூர் நகரம் ஆகும். இவ்வருவாய் வட்டம் இந்தாப்பூர் நகராட்சியும், 142 வருவாய் கிராமகளும் கொண்டது. இந்தப்பூர் வட்டத்தின் முக்கியத் தொழில் வேளாண்மை ஆகும்.
# இந்தாப்பூர் தாலுகா

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, இந்தாப்பூர் வருவாய் வட்டத்தின் மொத்த மக்கள்தொகை 3,83,183 ஆகும். அதில் ஆண்கள் 198,801 மற்றும் 1,84,382 பெண்கள் உள்ளனர். பாலின விகிதம் 1000 ஆண்களுக்கு 927 பெண்கள் வீதம் உள்ளனர். 6 வயதிற்குட்பட்ட குழந்தைகள் 45787 (12%) உள்ளனர். சராசரி எழுத்தறிவு 81.53% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 61,080 மற்றும் 4,766 ஆக உள்ளனர். மக்கள்தொகையில் இந்துக்கள் 3,55,705 (92.83%), இசுலாமியர் 18,637 (4.86%), பௌத்தர்கள் 4,763 (1.24%), சமணர்கள் 2,413 (0.63%), கிறித்தவர்கள் 300 (0.08%) மற்றும் பிறர் 0.36 ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர். இந்த வருவாய் வட்டத்தில் நகர்புறத்தில் 6.7% மக்களும், கிராமபுறங்களில் 93.3% மக்களும் வாழ்கின்றனர்.
# இந்தாப்பூர் தாலுகா

## வணிகம்-பொருளாதாரம்

இந்தாபூர் தாலுகாவில் புனே, இந்தாப்பூர் ஆகியவற்றின் வேளாண் விளைச்சல், சந்தைக் குழுக்கள் இணைந்து வேளாண் விளைபொருள் ஏற்றுமதி வசதி மையத்தை இயக்கி வருகின்றன. இந்த வசதியிலிருந்து வாழைப்பழங்கள், மாதுளை, திராட்சை ஏற்றுமதி செய்யப்படுகின்றன. இந்த தாலுகாவில் மாதுளை, திராட்சை, மிளகாய், தக்காளி ஆகிய பிற பயிர்கள் பயிரிடப்படுகின்றன
# இந்தாப்பூர் தாலுகா

## இதனையும் காண்க

- புனே மாவட்டத்தின் வருவாய் வட்டங்கள்
# த. அரவிந்த்

**அரவிந்த் தர்மபுரி** (, பிறப்பு:25 அகத்து 1976) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 மற்றும் 2024 ஆம் ஆண்டு நிஜாமாபாது மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் இருமுறை தேர்ந்தெடுக்கப்பட்டார். தற்போது 18ஆவது மக்களவையின் உறுப்பினராக உள்ளார்.
# ஹவேலி தாலுகா

14 வருவாய் வட்டங்கள்]]  
**ஹவேலி தாலுகா** (**Haveli taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின் 14 தாலுக்காக்களில் ஒன்றாகும். புனே நகர்புற தாலுகாவைச் சுற்றிலும் ஹவேலி தாலுகாவின் பகுதிகள் உள்ளது. இந்த தாலுகாவின் 24,35,581 மக்கள்தொகையில் 74.9% விழுக்காட்டினர் பிம்பிரி-சிஞ்ச்வடு போன்ற நகர்புறங்களில் வாழ்கின்றனர்.  
ஹவேலி தாலுகாவில் பிம்பிரி-சிஞ்ச்வடு மாநகராட்சி, தேகு சாலை கண்டோன்மென்ட், வக்கோலி, யாவலேவாடி, தேகு எனும் 4 கணக்கெடுப்பு சிற்றூர்களும் மற்றும் 118 வருவாய் கிராமங்களும் உள்ளது.
# ஹவேலி தாலுகா

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, இந்தர்பூர் வருவாய் வட்டத்தின் மொத்த மக்கள்தொகை 24,35,581 ஆகும். அதில் ஆண்கள் 1,316,346 மற்றும் 1,119,235 பெண்கள் உள்ளனர். பாலின விகிதம் 1000 ஆண்களுக்கு 850 பெண்கள் வீதம் உள்ளனர். 6 வயதிற்குட்பட்ட குழந்தைகள் 316215 (13%) ஆக உள்ளனர். சராசரி எழுத்தறிவு 88.18% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 3,75,246 மற்றும் 50,677 ஆக உள்ளனர். மக்கள்தொகையில் இந்துக்கள் 20,91,983 (85.89%), இசுலாமியர் 1,52,495 (6.26%), பௌத்தர்கள் 1,09,576 (4.5%), சமணர்கள் 22,842 (0.94%), கிறித்தவர்கள் 42,996 (1.77%) மற்றும் பிறர் 0.64% ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.
# ஹவேலி தாலுகா

## இதனையும் காண்க

- பிம்பிரி
- சிஞ்ச்வடு
- பிம்பிரி-சிஞ்ச்வடு மாநகராட்சி
- புனே நகர்புற தாலுகா
- புனே மாவட்டத்தின் வருவாய் வட்டங்கள்
# வேல்ஹே தாலுகா

15 வருவாய் வட்டங்கள்]]  
**வேல்ஹே தாலுகா** (**Velhe taluka**) ( இந்தியாவின் மகாராட்டிரா மாநிலத்தில் உள்ள புனே மாவட்டத்தின் 15 தாலுக்காக்களில் ஒன்றாகும். இதன் நிர்வாகத் தலைமையிடம் வேல்ஹே நகரம் ஆகும். வேல்ஹே தாலுகா 124 வருவாய் கிராமங்களைக் கொண்டுள்ளது. இது புனே மாவட்டத்தில் மக்கள்தொகை குறைந்த சிறிய தாலுக்கா ஆகும்.
# வேல்ஹே தாலுகா

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, வேல்ஹே வருவாய் வட்டத்தின் மொத்த மக்கள்தொகை 54,516 ஆகும். அதில் ஆண்கள் 27,504 மற்றும் 27,012 பெண்கள் உள்ளனர். பாலின விகிதம் 1000 ஆண்களுக்கு 982 பெண்கள் வீதம் உள்ளனர். 6 வயதிற்குட்பட்ட குழந்தைகள் 6213 (11%) ஆக உள்ளனர். சராசரி எழுத்தறிவு 75.96%. ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 2,635 மற்றும் 2,032 ஆக உள்ளனர். மக்கள்தொகையில் இந்துக்கள் 51,994 (95.37%), இசுலாமியர் 402 (0.74%), பௌத்தர்கள் 2,005 (3.68%) மற்றும் பிறர் 0.20% ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.
# வேல்ஹே தாலுகா

## இதனையும் காண்க

- புனே மாவட்டத்தின் வருவாய் வட்டங்கள்
# போர் தாலுகா

15 வருவாய் வட்டங்கள்]]  
**போர் தாலுகா** (**Bhor taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின் 14 தாலுக்காக்களில் ஒன்றாகும். போர் தாலுகாவின் நிர்வாகத் தலைமையிட நகரம் போர் நகரம் ஆகும். இத்தாலுகா போர் நகராட்சியும், 194 வருவாய் கிராமங்களையும் கொண்டுள்ளது.
# போர் தாலுகா

## வரலாறு

மராத்தியப் பேரரசில் 1627-ஆம் ஆண்டு முதல் போர் தாலுகாவின் பகுதிகள் போர் சமஸ்தானத்தில் இருந்தது. பின்னர் 1818-ஆம் ஆண்டு முதல் 1947-ஆம் ஆண்டு வரை பிரித்தானிய இந்தியாவில் சுதேச சமஸ்தானமாக இருந்தது. 1948 சுதேச சமஸ்தானங்களின் இணைப்பு ஒப்பந்தப்படி போர் சமஸ்தானப் பகுதிகள், புனே மாவட்டத்தின் போர் தாலுகாவில் இணைக்கப்பட்டது.
# போர் தாலுகா

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, போர் வருவாய் வட்டத்தின் மொத்த மக்கள்தொகை 186,116 ஆகும். அதில் ஆண்கள் 94,158 மற்றும் 91,958 பெண்கள் உள்ளனர். பாலின விகிதம் 1000 ஆண்களுக்கு 977 பெண்கள் வீதம் உள்ளனர். 6 வயதிற்குட்பட்ட குழந்தைகள் 20,599 (11%) ஆக உள்ளனர். சராசரி எழுத்தறிவு 81.42%. ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 11,090 மற்றும் 5,414 ஆக உள்ளனர். மக்கள்தொகையில் இந்துக்கள் 1,75,234 (94.15%), இசுலாமியர் 3,311 (1.78%), பௌத்தர்கள் 6,793 (3.65%) மற்றும் பிறர் 0.41% ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.
# போர் தாலுகா

## இதனையும் காண்க

- புனே மாவட்டத்தின் வருவாய் வட்டங்கள்
# சிஞ்ச்வடு

**சிஞ்ச்வட்** (*Chinchwad*) இந்தியாவின் மகாராட்டிரா மாநிலத்தில் உள்ள புனே மாவட்டத்தில் உள்ள பிம்பிரி-சிஞ்ச்வடு மாநகராட்சியின் பெரிய நகரப் பகுதிகளில் பிம்பிரி ஒன்றாகும். மற்றொன்ரு பிம்பிரி ஆகும். சிஞ்ச்வடு ஹவேலி தாலுகாவில் புனே மாநகராட்சியை ஒட்டியுள்ளது. இது திட்டமிட்டு 1998-இல் நிறுவப்பட்ட இந்திய நகரங்களில் ஒன்றாகும். இந்நகரத்தின் மக்கள்தொகை 17,29,320 ஆகும். இதன் புறநகர் பகுதிகளில் ஆட்டோமொபைல் தொழிற்சாலைகளும், ஹிஞ்சவடியில் பன்னாட்ட்டுத் கணினி தொழில்நுட்ப நிறுவனங்களும் கொண்டுள்ளது. இதனருகில் போசரி உள்ளது.
# சிஞ்ச்வடு

## புவியியல்

சிஞ்ச்வாட் நகரம் கடல் மட்டத்திலிருந்து 570&nbsp;m (1,870&nbsp;ft) உயரத்தில் உள்ளது. தக்காண பீடபூமியில் மேற்கில் அமைந்த இந்நகரை **தக்காணத்தின் அரசி** என அழைக்க்கப்படுகிறது. பீமா ஆற்றின் துணை ஆறான பாவனா ஆற்றின் கரையில் சிஞ்ச்வட் நகரம் அமைந்துள்ளது.
# சிஞ்ச்வடு

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, வருவாய் வட்டத்தின் மொத்த மக்கள்தொகை ஆகும். அதில் ஆண்கள் மற்றும் பெண்கள் உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். 6 வயதிற்குட்பட்ட குழந்தைகள் ஆக உள்ளனர். சராசரி எழுத்தறிவு ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே மற்றும் ஆக உள்ளனர். மக்கள்தொகையில் இந்துக்கள் , இசுலாமியர் , பௌத்தர்கள், சமணர்கள் , கிறித்தவர்கள் மற்றும் பிறர் ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.
# சிஞ்ச்வடு

## கல்வி

### பள்ளிக் கல்வி நிறுவனங்கள்

- போதர் பன்னாட்டுப் பள்ளி
- புளோசம் பொதுப் பள்ளி
- சிட்டி பிரைடு பள்ளி, நிக்டி
- கிரியேட்டிவ் அகதாதமி பள்ளி, நிக்டி
- போதர் பன்னாட்டுப் பள்ளி, காரல்வடி பிம்பிரி (Podar International School, Kharalwadi, Pimpri (ICSE)
- சிட்டி பன்னாட்டுப் பள்ளி, மோர்வடி, [பிம்பிரி (City International School, Morwadi, Pimpri)
- விப்ஜியார் குழு பள்ளிகள், சிஞ்ச்வட்
- எல்புரோ பன்னாட்டுப் பள்ளி, சிஞ்ச்வட் (Elpro International School)
- ரசிகலால் தாரிவால் பன்னாட்டுப் பள்ளி
- தாராபாய் சகர்லால் முத்த கன்ய பிரசாலா ஜெயின் வித்தியாலயம், சிஞ்ச்வட்
- பார்வதிபாய் வித்தியாலயம், சிஞ்ச்வட்
# சிஞ்ச்வடு

## மருத்துவமனைகள்

- ஆதித்தியா பிர்லா நினைவு மருத்துவமனை
- நிராமாய் மருத்துவமனை
- மோரியா பல்நோக்கு மருத்துவமனை
- லோகமான்ய மருத்துவமனை (நிக்டி)
- பராநதே பல் மருத்துவமனை
- சுவாமி சுமார்த்த மருத்துவமனை
- ஒய் சி எம் அரசு மருத்துவமனை
- 7 ஆரஞ்ச் மருத்துமனை
- பிரம்மசைதன்யா சிறப்பு மருத்துவமனை
- மாத்துருசய மருத்துவமனை
- லோகமான்ய புற்றுநோய் மருத்துவமனை & ஆராய்ச்சி மையம்
# சிஞ்ச்வடு

## இதனையும் காண்க

- பிம்பிரி-சிஞ்ச்வடு மாநகராட்சி
- ஹவேலி தாலுகா
- பிம்பிரி
- போசரி
- அகுர்தி
- பிம்பிளே குரவ்
- கசர்வடி
# ஹர்சசரிதம்

**ஹர்சசரிதம்**(சமஸ்கிருதம்: हर्षचरित, ஆங்கிலம்: Harshacharita) என்பது அரசர் ஹர்சரின் சுயசரிதை ஆகும். இதை எழுதியவர் பாணபட்டர் ஆவார். சமஸ்கிருத மொழியில் ஏழாம் நூற்றாண்டில் இந்நூல் எழுதப்பட்டது. *பாணா* என அழைக்கப்படும் *பாணபட்டர்* *ஹர்சரின்* அரசவைக் கவிஞராவார். *ஹர்ஷாசரிதம்* *பணா*வின் முதல் அமைப்பாகும், இந்நூல் சமஸ்கிருத மொழியில் வரலாற்று கவிதை படைப்புகளை எழுதுவதற்கான தொடக்கமாக கருதப்படுகிறது.  
சமஸ்கிருதத்தின் முதல் வரலாற்று சுயசரிதையான ஹர்ஷாசரிதம் உள்ளது அழகிய மற்றும் கற்பனையான பாணியில் எழுதப்பட்டுள்ளது. கிராமப்புற இந்தியாவின் இயற்கை சூழல் மற்றும் இந்திய மக்களின் அசாதாரண தொழில் பற்றிய பணாவின் விரிவான மற்றும் தெளிவான விளக்கங்களும் இந்நூலில் விளக்கப்பட்டுள்ளன. பாணபட்டர் ஹர்ஷா பேரரசரின் ஆதரவைப் பெற்றதால் அவரது விளக்கங்கள் பக்கச்சார்புடனும் பேரரசரின் நடவடிக்கைகளை அதீதமாக முன்வைக்கின்றன.
# ஹர்சசரிதம்

## பொருளடக்கம்

அலங்கரிக்கப்பட்ட *வசனகவிதை* நடையில் எழுதப்பட்ட *ஹர்சசரிதம்* ஹர்ஷச சக்கரவர்த்தியின் வாழ்க்கை வரலாற்றை எட்டு அத்தியாயங்களில் விவரிக்கிறது. முதல் இரண்டு அத்தியாயங்களின் பாணபட்டர் ஹர்ஷ சக்ரவர்த்தியின் வம்சாவளியை விவரிக்கிறார். அதன் பின்னர் அவரது ஆரம்பகால வாழ்க்கையை விவரிக்கிறார். ஹர்ஷர் சிறந்த பேரரசர் என பாணா குறிப்பிட்டுள்ளார்.
# ஹர்சசரிதம்

## வர்ணனைகள்

- காஷ்மீரைச் சேர்ந்த அறிஞர் சங்கரா இந்நூலுக்கு வர்ணனை எழுதியுள்ளார் ஆகும். மேலும் *ருயாக்கா* என்பவர் *ஹர்சகரிதவர்த்திகா* என்று அழைக்கப்படும் ஒரு வர்ணனையை எழுதியுள்ளதாக அறியப்பட்டுள்ளது. ஆனால் இது இன்னும் கண்டுபிடிக்கப்படவில்லை.  
- ஹர்ஷசரிதம் நூலை *எட்வர்ட் பைல்ஸ் கோவல்* மற்றும் *ஃபிரடெரிக் வில்லியம் தாமஸ்* ஆகியோர் 1897 இல் ஆங்கிலத்தில் மொழிபெயர்த்தனர்.  
- இராணுவ வரலாற்றாசிரியர் *கெளசிக் ராய்* ஹர்ஷாசரிதாவை "வரலாற்று புனைகதை" என்று வர்ணிக்கிறார்.  
- 1929 இல் விஜயநகரம் மகாராஜா கல்லூரியின் எம்.வி.ராமனாச்சாரி (மேடபெள்ளி வெங்கட ராமநாச்சாரியுலு) தெலுங்கு மொழியில் மொழிபெயர்த்தார்.
# கண்ணகி சிலை

**கண்ணகி சிலை** என்பது சிலப்பதிகாரப் பாத்திரமான கண்ணகி நினைவாக, சென்னையின் மெரீனா கடற்கரையில் வைக்கப்பட்டுள்ள ஒரு வெண்கலச் சிலையாகும். இது பாரதி சாலையும் காமராசர் சாலையும் சந்திக்கும் இடத்தில் அமைந்துள்ளது. கண்ணகி கையில் ஒற்றைச் சிலம்புடன், தலைவிரி கோலமாக, பாண்டியனிடம் நீதி கேட்பது போன்ற தோறத்தில் சனவரி 2, 1968 அன்று நிறுவப்பட்டது. அவற்றில் சிலப்பதிகார காப்பியத்தின் நாயகியான கண்ணகிக்கு வைக்கப்பட்ட சிலையும் ஒன்றாகும்.  
ஜெ. ஜெயலலிதா தமிழ்நாட்டின் முதல்வராக இரண்டாவதாக முறையாக 2001 ஆண்டு பொறுப்பேற்றார். டான்சி நிலபேர வழக்கிலும், பிளெசண்ட் ஸ்டே விடுதி வழக்கிலும் தண்டனை பெற்ற ஜெயலலிதா முதல்வராக பதவி ஏற்றது செல்லாது என்று இந்திய உச்ச நீதிமன்றம் தீர்ப்பளித்தது. இதனையடுத்து அவர் தன் பதவியை இழக்கவே, ஓ. பன்னீர்செல்வம் தமிழ்நாட்டின் முதலமைச்சராகப் பொறுப்பேற்றார். இதன்பிறகு, 2001 திசம்பர் 10 அன்று இரவோடு இரவாக கண்ணகி சிலை மெரீனா கடற்கரையில் இருந்து அகற்றப்பட்டது. சரக்குந்து மோதி, சிலையின் பீடம் சேதமடைந்துவிட்டதால் சிலை அகற்றப்பட்டதாக அரசு விளக்கம் கூறியது. சிலை எங்கு உள்ளது என்ற தகவலும் யாருக்கும் தெரிவிக்கப்படவில்லை. சிலையின் பீடமும் அகற்றப்பட்டு அந்த இடத்தில் விரைந்து சாலை அமைக்கப்பட்டது. இந்நிலையில் ஜெயலலிதா நாளும் போயஸ் தோட்டத்தில் இருந்து தலைமைச் செயலகத்துக்கு செல்லும் வழியில் இச்சிலை உள்ளதால் தலைவிரிகோலமாக உள்ள கண்ணகி சிலையைப் பார்ப்பதால் அவரது ஆட்சிக்கு ஆபத்து ஏற்பட்டதாகச் சோதிடர்கள் கூறியதால் சிலை அகற்றப்பட்டதாக ஒரு கருத்து நிலவியது. 1968-ஆம் ஆண்டு உலகத் தமிழ் மாநாட்டை மேற்பார்வையிட்ட அப்போதைய பொதுப்பணித் துறை அமைச்சரும் திமுக தலைவருமான மு. கருணானிதி, கண்ணகி சிலை அகற்றப்பட்டது "தமிழ் பெருமைக்கு விடப்பட்ட ஒரு சவால்" என்று கூறினார். கண்ணகி சிலை அகற்றப்பட்டதற்கு எதிராகவும் சிலையை மீண்டும் அங்கே நிறுவவேண்டும் என்றும் மா. நன்னன் சென்னை உயர் நீதிமன்றத்தில் வழக்கு தொடர்ந்தார்.  
2006-ஆம் ஆண்டு மு. கருணாநிதி தலைமையில் திமுக ஆட்சி மீண்டும் அமைந்த பிறகு சென்னை அரசு அருங்காட்சியகத்தில் கிடத்தி வைக்கப்பட்டிருந்த கண்ணகி சிலையை மீட்டெடுத்துச் சீராக்கி, 2016 சூன் 3 அன்று மீண்டும் முன்பு மெரீனா கடற்கரையில் அச்சிலை இருந்த அதே இடத்தில் நிறுவப்பட்டது.
# நரஹரி தீர்த்தர்

**நரஹரி தீர்த்தர்** *(Narahari Tirtha)* ( 1243 - 1333 ) இவர் ஓர் துவைதத் தத்துவஞானியும், அறிஞரும், அரசியல்வாதியும் மத்வாசாரியாரின் சீடர்களில் ஒருவராகவும் இருந்தார். சிறீ பாதராஜருடன் அரிதாச இயக்கத்தின் முன்னோடியாக இவர் கருதப்படுகிறார். இவரது அறிவார்ந்த படைப்புகளில் 2 மட்டுமே எஞ்சியுள்ளன என்றாலும், அவை அவற்றின் சொற்களஞ்சியம் மற்றும் மாறுபாடுகள் இல்லாததால் வகைப்படுத்தப்படுகின்றன. இரகுகுலதிலகம் என்ற புனைப்பெயரில்இவரது சில பாடல்கள் கிடைக்கப்பெறுகின்றன. கீழைக் கங்க ஆட்சியாளர்களிடையே கணிசமான செல்வாக்கு செலுத்திய இவர் மத்வாச்சாரியாரியரின் மடத்தின் தலைவராக இருந்தார். மேலும் சிம்மாச்சலம் கோயிலை புகழ்பெற்ற கல்வி நிறுவனமாகவும், வைணவ மதத்திற்கான ஒரு மத மையமாகவும் மாற்றினார்.
# நரஹரி தீர்த்தர்

## வாழ்க்கை

கலிங்க நாட்டின் (நவீன ஒடிசா) கீழைக் கங்க இராச்சியத்தில் அமைச்சராகவும், பின்னர் துறவியாக நியமிக்கப்படுவதற்கு முன்னர் இரண்டாம் நரசிம்ம தேவனுக்கு பதிலாக ஒரு ஆட்சியாளராகவும் பணியாற்றினார் என்பதைத் தவிர இவரது ஆரம்பகால வாழ்க்கை பற்றி எதுவும் தெரியவில்லை. இவரது வாழ்க்கை பற்றிய தகவல்கள் நரஹரி அஸ்டோத்ரம், நாராயண பண்டிதரின் சிறீ மத்வ விஜயம் மற்றும் சிறீ கூர்மம் மற்றும் சிம்மாச்சலம் கோயில்களின் கல்வெட்டுகள் ஆகியவற்றிலிருந்து பெறப்படுகின்றன. இவை அனைத்தும் இவரது ஆட்சிக்குரியவை என உறுதிப்படுத்துகின்றன. கல்வெட்டுகள் வேதங்கள் மற்றும் வாள்வீச்சு ஆகியவற்றில் இவரது நிபுணத்துவத்தையும் குறிக்கின்றன. பொ.ச. 1281 க்குப் பிந்தைய கல்வெட்டுகளின் இருப்பு மற்றும் உள்ளடக்கங்களிலிருந்து சர்மா என்ற வரலாற்றாசிரியர் இவர் "நாட்டின் மெய்நிகர் அதிபதி" என்று கருதுகிறார். தனது அதிகாரத்தின் உச்சத்தில், சிறீ கூர்மக் கோவிலில் யோகானந்த நரசிம்மர் கோவிலைக் கட்டினார், மேலும் நகரத்தை காழ்ப்புணர்ச்சிகளின் தாக்குதல்களிலிருந்து பாதுகாத்தார். இவர் முதலாம் பானுதேவன் மற்றும் அவரது வாரிசு இரண்டாம் நரசிம்ம தேவன் ஆகியோரால் ஆதரிக்கப்பட்டார் என்பதற்கான ஆதாரங்களும் உள்ளன. மேலும் இவர் கலிங்கம் முழுவதும் மத்துவரின் தத்துவத்தை பரப்பினார் என்பதற்கும் சான்றுகள் உள்ளன. அம்பிக்கு அருகிலுள்ள சர்கிரதீர்த்தத்தில் இவரது பிருந்தாவனம் உள்ளது.
# நரஹரி தீர்த்தர்

## படைப்புகள் மற்றும் மரபு

பவபிரகாசிகா என்று அழைக்கப்படும் மத்துவரின் கீதை பாஷ்யத்தைப் பற்றிய இவரது கட்டுரை ஜெயதீர்த்தர் மற்றும் இராகவேந்திர தீர்த்தரால் குறிப்பிடப்படும் துவைதத்தில் ஒரு முக்கியமான படைப்பாகக் கருதப்படுகிறது. இவர் மூல உரையில் உள்ள தெளிவற்ற பத்திகளை விரிவுபடுத்துவதாகவும், சங்கரர் மற்றும் இராமானுசரின் வர்ணனைகளுக்கு எதிராக வேதியியல் புள்ளியிலிருந்து இயக்குகிறார் என்றும் சர்மா குறிப்பிடுகிறார். இவர் கன்னட வம்சாவளியைச் சேர்ந்தவர் அல்ல என்றாலும், இவரது பல படைப்புகள் கன்னட மொழியில் இருந்தன. இருப்பினும் கன்னடத்தில் இவரது மூன்று இசையமைப்புகள் மட்டுமே உள்ளன. இவரும் சிறீ பாதராஜரும்பாடல்களை எழுதியும் அதை பாடியும் அரிதாச இயக்கத்தை வளர்த்ததில் முன்னோடிகளாகக் கருதப்படுகிறார்கள். இந்தப் பாடல்கள் பெரும்பாலும் மத்துவரின் போதனைகளை எளிமையும், கன்னட மொழிக்கேற்ப இசையமைக்கப்பட்டுள்ளது. பாரம்பரியமாக, இவர் யக்சகானம் மற்றும் பயலாட்டம் ஆகியவற்றின் நடனக் கலைஞராகவும் கருதப்படுகிறார். இது இன்றைய கேரளாவில் காசர்கோட்டிலும் கர்நாடகாவின் சில பகுதிகளிலும் இன்னும் செழித்து வளர்கிறது.
# துருவதேவி

**துருவதேவி** இன்றைய வட இந்தியாவில் ஆட்சி செய்த குப்தா பேரரசர் சந்திரகுப்தரின் (பொ.வ 380 - பொ.வ 415) ராணியும் முதலாம் குமாரகுப்தாவின் தாயாரும் ஆவார். இவர்இளவரசர் கோவிந்தகுப்தாவின் தாயாகவும் களிமண் முத்திரை கல்வெட்டில் குறிப்பிடப்பட்டுள்ளார்.  
தேவிசந்திரகுப்தம் என்ற சமஸ்கிருத நாடகத்தின்படி, துருவதேவி முதலில் சந்திரகுப்தனின் அண்ணன் ராமகுப்தாவின் ராணியாக இருந்தார். ராமகுப்தர் எதிரியால் முற்றுகையிடப்பட்டதும் ராணியை எதிரியிடம் சரணடையச் சொன்னார். இதையறிந்ததும் ராணி வேடமணிந்து எதிரி முகாமில் நுழைந்த சந்திரகுப்தர், எதிரியைக் கொன்றார். நாடகத்தின் அமைப்பு, பிற இலக்கிய மற்றும் கல்வெட்டு ஆதாரங்களின் அடிப்படையில், சந்திரகுப்தர் பின்னர் ராமகுப்தாவைக் கொன்றார் அதன் பின்னர் துருவதேவியை மணந்தார் என்று கூறுகிறது. இது நவீன வரலாற்றாசிரியர்களிடையே விவாதிக்கப்படுகிறது, சில அறிஞர்கள் இதை ஒரு புனைகதை படைப்பு என்றும் நிராகரிக்கின்றனர்.
# துருவதேவி

## குப்தரின் பதிவுகளில்

"துருவா" என்ற வார்த்தையின் அர்த்தம் மாறாதது அல்லது நிலையானது ஆகும். மேலும் இது துருவ நட்சத்திரத்தின் சமஸ்கிருத பெயர். குப்தர்களின் பதிவுகளின்படி, துருவதேவி சந்திரகுப்தரின் வாரிசான முதலாம் குமாரகுப்தாவின் தாயார். கோவிந்தகுப்தாவின் பசார் களிமண் முத்திரை துருவசாமினி சந்திரகுப்தாவின் ராணியாகவும், கோவிந்தகுப்தரின் தாயாகவும் குறிப்பிடுகிறது. சந்திரகுப்தருக்கு ஒத்த பெயர்களைக் கொண்ட இரண்டு வெவ்வேறு ராணிகள் இருந்திருக்க வாய்ப்பில்லை: துருவசாமினி என்பது துருவதேவியின் மற்றொரு பெயராக இருக்கலாம் என்றும், கோவிந்தகுப்தர் குமாரகுப்தரின் உடன் பிறந்த சகோதரர் என்றும் கருதுகின்றனர்.
# துருவதேவி

## தேவி-சந்திரகுப்தத்தம் நாடகத்தில்

தேவிசந்திரகுப்தம் எனுடம் நாடகத்தில் இந்தோ சிதியன் பேரரசின் அரசனால் மன்னர் இராமகுப்தர் முகாமை முற்றுகையிட்டபோது மன்னர் தனது ராணி துருவதேவியை அமைச்சர்களின் வற்புறுத்தலால் எதிரிகளிடம் சரணடையச் சொல்லுகிறார். அதேவேளை மன்னர் *ராககுப்தரின்* தம்பி சந்திரகுப்தர் ராணி வேடம் புனைந்து எதிரிகளிடையே ஊடுருவி இந்தோ சிதியன் பேரரசின் அரசனைக் கொல்கிறார். மீதமுள்ள கதைகள் எஞ்சியிருக்கும் பத்திகளில் இருந்து தெளிவாக இல்லை, ஆனால் மற்ற வரலாற்று ஆதாரங்களின் அடிப்படையில் நாடகத்தின் கடைசி பகுதியில், சந்திரகுப்தர் ராமகுப்தாவைத் தூக்கி எறிந்து, துருவதேவியை மணக்கிறார் எனக் கூறப்பட்டுள்ளது.
தேவிசந்திரகுப்தம் சதித்திட்டத்தின் வரலாற்றுத்தன்மை பல நவீன வரலாற்றாசிரியர்களால் சந்தேகிக்கப்பட்டுள்ளது. உதாரணமாக, வரலாற்றாசிரியர் டி.சி.சர்கரின் கூற்றுப்படி, நாடகத்தின் ஒரே வரலாற்று உண்மைகள் என்னவென்றால், துருவதேவி சந்திரகுப்தாவின் ராணியாக இருந்தார், இந்தோ சிதியன் பேரரசு மேற்கு இந்தியாவில் ஆட்சியை செய்து கொண்டிருந்தனர். மற்ற அனைத்தும் ஆசிரியரின் சொந்த கற்பனை என்கிறார்.  
ஆனால் இந்த ஆதாரங்கள் நாடகத்தை அடிப்படையாகக் கொண்டதாக இருக்கலாம். எனவே நாடகத்தினை வரலாற்றுத்தன்மையை உறுதிப்படுத்தும் சான்றுகளாக உறுதியாகக் கருத முடியாது. நாடகத்தின் சந்திரகுப்தர் - துருவதேவி வரலாற்று நபர்களாக தெரியவில்லை. ஆனால் ராமகுப்தரின் வரலாற்றுத்தன்மை அவர் பெயரிலுள்ள சில கல்வெட்டுகள் மற்றும் நாணயங்கள் கண்டுபிடிப்பு மூலம் நிரூபிக்கப்பட்டுள்ளன.
# தேஜஸ்வி யாதவ்

**தேஜஸ்வி யாதவ்** (, பிறப்பு:09 நவம்பர் 1989) ஓர் இந்திய அரசியல்வாதியும், சட்டமன்ற உறுப்பினரும் ஆவார். இவர் இராச்டிரிய ஜனதா தளம் கட்சியைச் சேர்ந்தவர். 2015 ஆம் ஆண்டு ராகோபூர் சட்டமன்ற தொகுதியிலிருந்து இராச்டிரிய ஜனதா தளம்கட்சி சார்பாகத் சட்டமன்ற உறுப்பினராகத் தேர்ந்தெடுக்கப்பட்டார்.இவர்பீகார்மாநில துணை முதல்வர் ஆவார். முன்பு இவர் பீகார் மாநில எதிர்க்கட்சித்தலைவராக இருந்துள்ளார்.. அண்மையில் நடைபெற்ற (2020 நவம்பர்) பீகார் சட்டமன்ற பொதுத்தேர்தலில் ராககோபூர் சட்டமன்ற தொகுதியில் போட்டியிட்டு 96786 (48.74%) வாக்குகள் பெற்று சட்டமன்ற உறுப்பினராக தேர்ந்தெடுக்கப்பட்டுள்ளார்.
# தேஜ் பிரதாப் யாதவ்

**தேஜ் பிரதாப் யாதவ்** (, பிறப்பு:16 ஏப்ரல் 1988) ஓர் இந்திய அரசியல்வாதியும், சட்டமன்ற உறுப்பினரும் ஆவார். இவர் இராச்டிரிய ஜனதா தளம் கட்சியைச் சேர்ந்தவர். 2015ஆம் ஆண்டு மஹுவா சட்டமன்ற தொகுதியிலிருந்து இராச்டிரிய ஜனதா தளம்கட்சி சார்பாகத் சட்டமன்ற உறுப்பினராகத் தேர்ந்தெடுக்கப்பட்டார். இவர் பீகார் மாநில முன்னாள் சுகாதார துறை அமைச்சராக இருந்துள்ளார்.
# ஹரிதாச பக்தி இயக்கம்

**ஹரிதாச பக்தி இயக்கம்** என்பது மத்வாச்சாரியாருக்குப் பிறகு இந்தியாவின் கர்நாடகாவில் தோன்றி, இடைக்கால இந்தியாவின் வங்காளம் மற்றும் அசாம் போன்ற கிழக்கு மாநிலங்களுக்கும் பரவியது. ஏறக்குறைய ஆறு நூற்றாண்டுகளில், பல துறவிகளும், புனிதர்களும் பொதுவாக தென்னிந்தியாவின் கலாச்சாரம், தத்துவம் மற்றும் கலையை வடிவமைக்க உதவினார்கள். குறிப்பாக தென்னிந்தியா அதிலும் குறிப்பாக கர்நாடகாவை ஆண்ட அரசர்கள் மற்றும் இராச்சியங்கள் மீது இவ்வியக்கம் கணிசமான ஆன்மீக செல்வாக்கை செலுத்தியது.  
இந்த இயக்கம் ஹரிதாசர்களால் ("(விஷ்ணுவின் ஊழியர்கள்" என்று அழைக்கப்பட்டனர்) விஜயநகரப் பேரரசின் ஆரம்ப ஆட்சிக்கு முன்னும் பின்னும் பொ.ஊ. 13 ஆம் நூற்றாண்டு - 14 ஆம் நூற்றாண்டு காலத்தில் உருவானது. இந்த இயக்கத்தின் முக்கிய நோக்கம் மத்வாச்சாரியரின் (மத்வ சித்தாந்தம்) துவைதத் தத்துவத்தை தாச சாகித்யா ("ஆண்டவரின் ஊழியர்களின் இலக்கியம்" ) என்று அழைக்கப்படும் ஒரு இலக்கிய ஊடகம் மூலம் மக்களுக்கு பரப்புவதாகும்.  
பிரபல இந்து மதத்தைச் சேர்ந்த சிறீ பாதராயர், வியாசதீர்த்தர், வாதிராஜதீர்த்தர், புரந்தரதாசர், கனகதாசர் போன்ற தத்துவவாதிகளும், கவிஞர்களும் அறிஞர்களும் இந்த காலத்தின் போது ஒரு முக்கியப் பங்காற்றினார். இந்த இயக்கம் கன்னட நாட்டில் வேர்களைக் கண்டறிந்து பின்னர் தென்னிந்தியாவின் பிற பகுதிகளுக்கும் பரவியது என்றாலும், பசவரின் தலைமையிலான வட கர்நாடகாவின் வீரசைவ இயக்கம் ( வசன சாகித்தியம்) (பொ.ஊ. 12 ஆம் நூற்றாண்டு) ) மற்றும் தமிழ்நாட்டின் ஆழ்வார்கள் (பொ.ஊ. 10 ஆம் நூற்றாண்டு) போன்ற முந்தைய பக்தி இயக்கங்களின் நிகர விளைவாக இருந்தது. பின்னர், குசராத்தில் வல்லபாச்சார்யா மற்றும் குரு சைதன்யர் ஆகியோர் மத்வாச்சாரியரின் போதனைகளால் ஈர்க்கப்பட்டனர். சைதன்ய மகாபிரபுவின் பக்தர்கள் அகில உலக கிருட்டிண பக்தி கழகத்தை ( இஸ்கான் ) தொடங்கினர் - இது ஹரே கிருட்டிணா இயக்கம் என்றும் அழைக்கப்படுகிறது .  
ஹரிதாசர்கள் தங்களை உயர்ந்த ஆண்டவரான ஹரியின் அடிமைகளாக கருதினர். இந்த இயக்கம் முக்கியமாக பிராமணர்களால் அறிவிக்கப்பட்டாலும், அது ஒரு பக்தி மிக்கது, அதன் கொள்கைகளும் எண்ணங்களும் பரவியது மற்றும் சமூகத்தின் அனைத்து பிரிவுகளிலிருந்தும் குறிப்பிடத்தக்க பங்களிப்புகளைப் பெற்றன. ஹரிதாச இயக்கம் ஒரு பெரிய பக்தி இயக்கத்தின் ஒரு பகுதியாக கருதப்பட்டது. ஹரிதாச இயக்கம் கன்னட பக்தி இலக்கியத்தில் குறிப்பிடத்தக்க பங்களிப்பை வழங்கியது.
# ஹரிதாச பக்தி இயக்கம்

## தோற்றம்

ஹரிதாச இயக்கத்தின் தோற்றம் தெளிவாகத் தெரியவில்லை. சில புராணக்கதைகள் பொ.ஊ. 9 ஆம் நூற்றாண்டின் முற்பகுதியில் இந்த பக்தி வடிவத்தை ஆதரித்த புனித மனிதர்களும் அரசர்களும் இருந்ததைக் குறிக்கின்றன. எவ்வாறாயினும், தாசா குட்டா என்று அழைக்கப்படும் பெரிய வைணவ மத பக்தி அதன் நிறுவன தளத்தைக் கண்டறிந்து கர்நாடக பிராந்தியத்தில் ஏராளமான பக்தர்களின் சபையை உருவாக்கத் தொடங்கியது என்பது பெரும்பாலும் பொ.ஊ. 13 ஆம் நூற்றாண்டில் உடுப்பியின் மத்வாச்சாரியரல் (1238) முன்வைக்கப்பட்ட வேதாந்தம் (தத்துவம்) காரணமாகும். - பொ.ச. 1317). இன்றைய மகாராட்டிராவில் பீமா நதிக்கரையில் உள்ள பண்டரிபுரத்திலுள்ள விட்டலநாதர் கோயில், கர்நாடகவின் அம்பியிலுள்ள விட்டல சுவாமி கோயில்கள் மற்றும் ஆந்திரப் பிரதேசத்திலுள்ள திருமலையிலுள்ள வெங்கடாசலபதி கோயில் ஆகியவை ஹரிதாச சூழலில் புனிதமான இடங்களாக கருதப்படுகின்றன.  
விஜயநகரப் பேரரசு காலத்தில் மத்வாச்சாரியார் வரிசையில் இருந்த பிரபலமான ஹரிதாசர்கள்;
- நரஹரி தீர்த்தர் (1243 - 1333)
- அக்சோபிய தீர்த்தர் ( 1282- 1365 )
- ஜெயதீர்த்தர் (1345 – 1388 )
- சிறீபாதராஜர் (1404 - 1502 )
- வியாசதீர்த்தர் (1447 - 1539 )
- புரந்தரதாசர் (1480 - 1564 )
- கனகதாசர் (1508 - 1606 )
- விஜயேந்திர தீர்த்தர் (1514-1595 )
- இரகோத்தம தீர்த்தர் (1537 - 1596 )
- இராகவேந்திர சுவாமிகள் (1595 - 1671 )
- வாதிராஜ தீர்த்தர் (1480 - 1600 ; 120 வயது வரை வாழ்ந்தவர்).
# பயலாட்டம்

**பயலாட்டம்** *(Bayalaata)* என்பது கர்நாடகாவின் தென்னிந்திய பிராந்தியத்தில் காணப்படும் யக்சகானம் எனப்படும் ஒரு பாரம்பரிய இந்திய நாடகத்தின் நடன வடிவமாகும். இது இந்திய காவியக் கவிதைகளின் கதைகளையும், நடனம் மற்றும் நாடகமாகக் காட்டப்படும் புராணங்களையும் உள்ளடக்கியது . பயலாட்டம் என்றால் திறந்த வெளி நாடகம் என்பதையும் அறுவடை காலத்தின் முடிவையும் குறிக்கிறது. இதற்கான மிகவும் பிரபலமான கருப்பொருள் துளு நாடு மக்களுக்கு ஆழமான வேரூன்றிய முக்கியத்துவத்தைக் கொண்ட கோட்டியும் சென்னய்யாவும் என்ற கதையாகும். பொதுவாக ஐந்து வகையான பயலாட்டங்கள் உள்ளன - தாசராட்டம், சன்னதாட்டம், தொட்டாட்டம், பரிகாட்டம், யக்சகானம். பரிஜத் மற்றும் யக்ஷகனா ஆகியவை  
கிராம கோவிலுக்கு முன்பாக மணலில் அல்லது திறந்தவெளிகளில் யக்சகான மேடை அமைக்கப்படுகிறது. ஒவ்வொரு மூலையிலும் மூங்கில் கம்பங்களுடன் பூக்கள், வாழைப்பழம் மற்றும் மாம்பழ இலைகளால் மாலை அணிவிக்கப்பட்டு, பொருந்திய பனை ஓலைகளால் கூரையுடன் கூடிய ஒரு சிறிய மேடையாக இருக்கும். சூரியன் மறையும் வேளையில் ஒரு மேளத்தின்<nowiki/>ஒலி நிகழ்ச்சிகளை அறிவிக்கிறது.
# கசர்வடி

**கசர்வாடி** (**Kasarwadi**) இந்தியாவின் மகாராட்டிரா மாநிலத்தின் புனே மாவட்டம், ஹவேலி தாலுகா, பிம்பிரி-சிஞ்ச்வடு மாநகராட்சிப் பகுதிகளில் ஒன்றாகும். இது புனே நகரத்திற்கு அருகில் உள்ளது.
# கசர்வடி

## போக்குவரத்து

### தேசிய நெடுஞ்சாலை

புனே - துலே நகரங்களை நாசிக் வழியாக இணைக்கும் 360 கிலோ மீட்டர் நீளம் கொண்ட தேசிய நெடுஞ்சாலை 60 கசர்வடியிலிருந்து துவங்குகிறது.
# உடல்நலத்துறை அமைச்சகம் (உருசியா)

**உருசியக் கூட்டமைப்பின் சுகாதார அமைச்சகம்** (*Ministry of Health of the Russian Federation*; ) என்பது மாஸ்கோவைத் தலைமையிடமாகக் கொண்ட உருசியாவின் சுகாதாரத்துறை அமைச்சகம் ஆகும்.
# உடல்நலத்துறை அமைச்சகம் (உருசியா)

## பணிகள்

சுகாதாரத்துறையின் மிக முக்கிய பணிகள் பின்வருமாறு:  
- சுகாதாரத்துறையில் மாநிலக் கொள்கையை உருவாக்குதல் மற்றும் செயல்படுத்துதல்;
- தொலைநோக்கு சுகாதார திட்டங்களை உருவாக்குதல் மற்றும் அதை தேசிய அளவில் செயல்படுத்துதல் (நீரிழிவு நோய், காசநோய், சுகாதார மேம்பாடு, சுகாதார கல்வி, நோய் தடுப்பு போன்றவை);
- வரைவு சட்டத்தை உருவாக்குதல் மற்றும் அதை மாநிலங்களுக்கு வழங்குதல்.
- கூட்டாட்சி மருத்துவ வசதிகளின் ஆளுகை.
- மருத்துவ கல்வி மற்றும் மனிதவள மேம்பாடு.
- தொற்றுநோயியல் மற்றும் சுற்றுச்சூழல் சுகாதார கண்காணிப்பு மற்றும் சுகாதார புள்ளிவிவரங்கள்.
- தொற்று நோய்களின் கட்டுப்பாடுகள்.
- கூட்டாட்சி சுகாதார திட்டங்களின் வளர்ச்சி மற்றும் செயல்படுத்தல்
- மருந்துகளின் கட்டுப்பாடு மற்றும் உரிமம்.
# மாலா ராஜ்ய லட்சுமி ஷா

**மாலா ராஜ்ய லட்சுமி ஷா** (, பிறப்பு:23 அகத்து 1950) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு தெகிரி மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# தேசிய நெடுஞ்சாலை 60 (இந்தியா)

வரைபடம்]]  
**தேசிய நெடுஞ்சாலை 60** (**National Highway 60**) (**NH 60**) இந்தியாவின் மகாராட்டிரா மாநிலத்தின் புனே நகரத்தையும், வடக்கே துலே நகரத்தை நாசிக் நகரம் வழியாக இணைக்கும் 360 கிலோ மீட்டர் (224 மைல்) நீளம் கொண்ட தேசிய நெடுஞ்சாலை ஆகும்.
# சாந்தநாதசுவாமி கோயில், புதுக்கோட்டை

**சாந்தநாதசுவாமி கோயில்** என்பது தமிழ்நாட்டில் புதுக்கோட்டை நகரின் மையப்பகுதியில் அமைந்துள்ள ஒரு சிவன் கோயில் ஆகும்.
# சாந்தநாதசுவாமி கோயில், புதுக்கோட்டை

## மூலவர்

இக்கோயிலின் மூலவர் சாந்தநாதசுவாமி ஆவார். இறைவி வேதநாயகி என்றழைக்கப்படுகிறார். மூலவர் கிழக்கு நோக்கிய நிலையில் உள்ளார்.
# சாந்தநாதசுவாமி கோயில், புதுக்கோட்டை

## சிறப்பு

இக்கோயில் கி.பி.1071-1123இல் ஆண்ட முதலாம் குலோத்துங்க சோழனால் கட்டப்பட்டதாகக் கூறப்படுகிறது. மூலவர் சன்னதியின் மேல் விதானத்தில் காணப்படுகின்ற கல்வெட்டில் இக்கோயில் குலோத்துங்க சோழீச்சரம் என்று குறிப்பிடப்பட்டுள்ளது.
# தீரத் சிங் ராவத்

**தீரத் சிங் ராவத்** (, பிறப்பு:09 ஏப்ரல் 1964) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு கார்வால் மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். இவர் 2019-இல் 17வது மக்களவை உறுப்பினராகத் தேர்ந்தெடுக்கப்பட்டார்.  
திரிவேந்திர சிங் ராவத் உத்த்ராகண்ட் முதலமைச்சர் பதவியிலிருந்து விலகியதால், மக்களவை உறுப்பினர் பதவியிலிருந்த தீரத் சிங் ராவத் பதவி விலகி, 10 மார்ச் 2021 அன்று உத்தராகண்ட் மாநில முதலமைச்சராக பதவி ஏற்றார்.
# தீரத் சிங் ராவத்

## பதவி துறப்பு

ஏற்கனவே தீரத் சிங் ராவத் மக்களவை உறுப்பினராக உள்ள நிலையில், உத்தராகண்ட் மாநில முதலமைச்சராக பதவியேற்றார். சட்டமன்றத்தில் உறுப்பினராக இல்லாத தீரத் சிங் ராவத், செப்டம்பருக்குள் ஏதாவது ஒரு தொகுதியில் போட்டியிட்டு வெற்றி பெற வேண்டிய சூழல் இருந்தது. கொரோனா பரவல் காரணமாக இடைத்தேர்தல் நடத்த, தேர்தல் ஆணையம் தற்போது தயாராக இல்லை. எனவே, தீரத் சிங் ராவத் செப்டம்பருக்குள் சட்டமன்ற உறுப்பினராக் தேர்வு செய்யப்படுவதில் சிக்கல் எழுந்துள்ளதால் தமது முதலமைச்சர் பதவியைத் துறந்தார்.
# அசாசின்களின் வரிசை

**அசாசின்கள்** என்பவர்கள் சியா இஸ்லாமைச் சேர்ந்த நிசாரி இசுமாயிலி பிரிவினர் ஆவர். இவர்கள் 1090 மற்றும் 1275 ஆண்டுகளுக்கு இடையில் பாரசீகம் மற்றும் சிரியாவின் மலைகளில் வாழ்ந்தனர். அந்த நேரத்தில் இவர்கள் கட்டுக்கோப்பான சூழ்ச்சி கொள்கையை தங்களது அரசுக்கு எதிரிகள் என்று கருதப்பட்ட, ஆரம்பத்தில் முசுலிம் மற்றும் பிறகு கிறித்தவ தலைவர்களை ரகசியமாக கொன்றதன் மூலம் மத்திய கிழக்கு முழுவதும் பின்பற்றினர்.  
நவீன ஆங்கில வார்த்தையான அசாசினேசன் இந்த அசாசின்கள் பயன்படுத்திய தந்திரோபாயங்களை அடிப்படையாகக் கொண்டு உருவானதாகும். நிசாரி இசுமாயிலி மதம் பதினோராம் நூற்றாண்டின் பிற்பகுதியில் உருவானது. பாத்திமிட் கலீபகத்தின் அடுத்த ஆட்சியாளர் யார் என்ற குழப்பம் நிசாரி இபின் அல்-முசுதன்சிர் மற்றும் அவரது ஒன்றுவிட்ட சகோதரர் அல்-முசுதாலி ஆகியோர் இடையே ஏற்பட்ட நேரத்தில் இது உருவானது. இவர்களது காலத்தில் அரேபியர்களான இபின் அல்-கலனிசி மற்றும் அலி இபின் அல்-ஆதிர் மற்றும் பாரசீகரான அடா மாலிக்-சுவய்னி ஆகிய வரலாற்றாளர்கள் வாழ்ந்தனர். முதலிரண்டு வரலாற்றாளர்கள் அசாசின்களை *படினியா* என்று அழைத்தனர். இப்பெயரை இசுமாயிலிகள் கூட பரவலாக ஏற்றுக் கொண்டனர்.
# அசாசின்களின் வரிசை

## வீழ்ச்சி மற்றும் அதற்குப் பிறகு

அசாசின்கள் நன்றாகப் பதிவு செய்யப்பட்ட, மங்கோலியப் பேரரசின் குவாரசமியப் படையெடுப்பின்போது முற்றிலுமாக அழிக்கப்பட்டனர். மங்கோலிய தளபதி கித்புகாவிடம் ஒரு ஆணையானது கையில் வழங்கப்பட்டது. 1253 ஆம் ஆண்டு கித்புகா பல அசாசின் கோட்டைகளை தாக்க ஆரம்பித்தார். 1256 ஆம் ஆண்டு ஹுலாகு கான் அப்பகுதிக்கு முன்னேறினார். அவ்வருடத்தின் பிற்பகுதியில் அலமுத் கைப்பற்றப்பட்டது. லம்ப்சர் 1257 ஆம் ஆண்டு வீழ்ந்தது. 1260 ஆம் ஆண்டு மசையப் வீழ்ந்தது. அசாசின்கள் அலமுத்தை மீண்டும் கைப்பற்றி சில மாதங்களுக்கு தங்களது கட்டுப்பாட்டில் 1275 ஆம் ஆண்டு வைத்திருந்தனர். ஆனால் அவர்கள் ஒடுக்கப்பட்டு அவர்களது அரசியல் சக்தியானது மீண்டும் எழாத வண்ணம் அழிந்துபோனது. இந்த நிகழ்வுகளுக்கு சிறிது காலத்திற்குப் பின்னர் ருக்ன் அல்-தின் குர்ஷா மரண தண்டனைக்கு உட்படுத்தப்பட்டார்.  
சிரியாவில் அசாசின்கள் மற்ற முஸ்லிம் குழுக்களுடன் மங்கோலியர்களை எதிர்ப்பதற்காக இணைந்தனர். மம்லுக்குகள் மற்றும் பைபர்சுடன் இணைய முயற்சித்தனர். பைபர்ஸ் ஹாஸ்பிடலர்களுடன் 1266 ஆம் ஆண்டு இணைந்தார். அசாசின்களால் கொடுக்கப்பட்ட கப்பமானது நிறுத்தப்பட வேண்டுமென நிபந்தனை விதித்தார். ஒரு கட்டத்தில் பிராங்குகளுக்கு செலுத்தப்பட்ட கப்பமானது அங்கு செல்வதற்கு பதிலாக கெய்ரோவிற்கு வர ஆரம்பித்தது. பைபர்சின் சுயசரிதையை எழுதிய இபின் அப்த் அல்-ஜாகிர் 1260 ஆம் ஆண்டின் ஆரம்பத்தில் கூட இக்தாவில் இருந்த அசாசின்களின் நிலப்பகுதிகளை தனது தளபதிகளுக்கு பைபர்ஸ் வழங்கியதாக எழுதியுள்ளார். பைபர்ஸ் 1265 ஆம் ஆண்டு முதல் பல்வேறு இளவரசர்களிடமிருந்து அசாசின்கள் பெற்ற பரிசுகளுக்கு வரி விதிக்க ஆரம்பித்தார். பொதுவாக தெரிந்தவரை இப்பரிசுகள் பிரான்சின் ஒன்பதாம் லூயி, ஜெர்மனியின் முதலாம் ருடால்ப், காஸ்டிலேவின் பத்தாம் அல்போன்சோ மற்றும் ஏமனின் ரசூலிட் சுல்தான் அல்-முசாபர் யூசுப் ஆகியோரிடமிருந்து வந்துள்ளன. தனது சுல்தானகத்திற்கு ஆபத்து வரலாம் என்று அறிந்த பைபர்ஸ் 1270 ஆம் ஆண்டு அசாசின்களின் சிரிய பிரிவை தன்னுடன் இணைத்துக்கொண்டார்.
# பழையபள்ளி பள்ளிவாசல், சங்கனாச்சேரி

**பழையபள்ளி பள்ளிவாசல்** (*Pazhayapalli Mosque*) என்பது இந்தியாவின், கேரளத்தின், கோட்டயம் மாவட்டத்தில் உள்ள பாரம்பரிய பள்ளிவாசல் ஆகும். இது கோட்டயத்திலிருந்து 21 கி.மீ. தொலைவில் உள்ளது. இந்த பள்ளிவாசலானது 950 ஆண்டுகள் பழமையானது எனப்படுகிறது. இந்த பள்ளிவாசலானது நடு திருவாங்கூரில் பிரபலமான பள்ளிவசலாகும். இதன் ஆண்டுத் திருவிழாவான *தங்கள் ஆதியந்திரம்* அனைவராலும் போற்றப்படும் ஒன்று என்பதுடன், வெகு சிறப்பான சமூக விருந்துடன் புகழ்பெற்றது. இறையன்பர்களால் வழங்கப்படும் இரண்டு டன் அரிசியுடன், அதற்கு தேவையான அளவு கறியும் சேர்த்து சிறப்பான புலவு தயாரித்து அனைவருக்கும் வழங்கப்படுகிறது. இங்கு நடக்கும் சந்தணக்குடம் திருவிழாவானது செங்கணச்சேரிக்கு ஏராளமானவர்களை ஈர்க்கிறது.
# தாழங்ஙாடி பள்ளி

தாழங்ஙாடி பள்ளி ( தாழங்ஙா மார் பசெலியோஸ் மார் கிரிகோரியஸ் ஆர்த்தடாக்ஸ் சர்ச் ). என்பது கோட்டயம் மத்திய ஆர்த்தடாக்ஸ் மறைமாவட்டத்துக்கு உட்பட்ட மலங்கரா ஆர்த்தடாக்ஸ் சிரிய தேவாலயம் ஆகும். இது கேரளத்தின், கோட்டயம் மாவட்டத்தில் கோட்டயம் குமாரகம் சாலையில் மீனாச்சில் ஆற்றின் கரையில் அமைந்துள்ளது.
# தாழங்ஙாடி பள்ளி

## வரலாறு

சிரிய கிறிஸ்தவ பிரிவைச் சேர்ந்த ஒரு சமூகம் கி.பி 12 ஆம் நூற்றாண்டுக்கு முந்தைய தாழங்ஙாடியில் இருந்தது. தற்போதைய கோட்டயம் மற்றும் இடுகி மாவட்டங்களின் பெரும்பாலான பகுதிகளை உள்ளடக்கிய இராசியதை ஆண்ட தெக்கம்கூர் மன்னர்களின் தலைமையகமாக தாழங்ஙாடி இருந்தது. இராச்சியத்தின் வர்த்தக, வணிக நடவடிக்கைகளை மேம்படுத்துவதற்காக, இந்த அரசர்கள் இந்த தொழில் துறைகளில் சிறந்து விளங்கிய மலங்கரா நஸ்ரானிகளின் குடியேற்றத்தை ஊக்குவித்தனர்.
# தாழங்ஙாடி பள்ளி

## இக்காலம்

மீனாச்சில் ஆற்றின் கரையில், திருச்சபைக்கு அருகிலேயே, மிகப் பழமையான, பெரிய கருங்கல் சிலுவை உள்ளது, இது இந்த தேவாலயத்தின் முன்னோடியாக கருதப்படுகிறது. சிலுவையின் அருகே ஒரு வழிபாட்டு மண்டபம் இருந்தது, ஆனால் அது ஒரு நூற்றாண்டுக்கு முன்பு மர்மமான முறையில் ஏற்பட்ட தீயினால் அழிவுற்றது. இந்த பிரார்த்தனை மண்டபத்தில் மார் பஹனன் சஹாதா ( செயிண்ட் பெஹ்னான் ) காப்பாளர் துறவியாக இருந்தார் . 20 ஆம் நூற்றாண்டில் புதிய தேவாலயம் எழுப்பப்பட்டபோது, மீனாசில் ஆற்றின் கரையில் உள்ள தேவாலயத்தின் முன்னால் உள்ள சிலுவை கோபுரத்துக்கு, மார் பஹனன் சஹாதாவின் பெயரிடப்பட்டது.
# தாழங்ஙாடி பள்ளி

## அதிகாரப்பூர்வ வலைத்தளம்

-
# திருநக்கரா மகாதேவர் கோயில், கோட்டயம்

**திருநக்கரா மகாதேவர் கோயில்** (*Thirunakkara Sree Mahadevar Temple, Kottayam*) என்பது கோட்டயம் நகரின் மையப்பகுதியில் அமைந்துள்ள ஒரு சிவன் கோயிலாகும். இது நடு கேரளாவில் மதிப்பிற்குரிய 108 சிவாலயங்களில் ஒன்றாகும். சுமார் 500 ஆண்டுகள் பழமையான இந்த கோயில் தேக்கம்கூர் மன்னரால் கட்டப்பட்டது. இக்கோயிலானது பல்வேறு இந்து தெய்வங்களின் தனிச்சிறப்பான சிற்பங்களையும் சுவரோவியங்களையும் கொண்டுள்ளது. இங்குள்ள சிவனை பரசுராமர் பிரதிட்டை செய்தார் என்பது ஒரு பொதுவான நம்பிக்கை ஆகும். தெக்கக்கூர் அரச குடும்பத்தினர் இங்குள்ள " *திருநக்கர* *தேவரை* " *பரதேவதையாக* (காவல் தெய்வம்) *கருதினர்*
# திருநக்கரா மகாதேவர் கோயில், கோட்டயம்

## விழாக்கள்

இங்கு மூன்று திருவிழாக்கள் முதன்மையானவை ஆகும். அவை முறையே துலாம் (அக்டோபர் -நவம்பர்) மிதுனம் (சூன்-சூலை), மீனம் (மார்ச் - ஏப்பிரல்) ஆகியவை ஆகும். இவற்றில் மீனம் பிற இரண்டைவிட மிக முத்மையான விழாவாகும். இத்திருவிழாவின் கடைசி நாளன்று சாதி, சமய வேறுபாடின்றி அனைவரும் கலந்துகொள்ளும் கோட்டயத்தின் ஆராட்டுத் திருவிழா நடைபெறுகிறது. இவைகளுக்கு அடுத்து மார்ச் மாதத்தில் நடக்கும் பல்குண உற்சவமும் முக்கியமானது ஆகும்.
# அஜய் தம்தா

**அஜய் தம்தா** (, பிறப்பு:16 ஜூலை 1972) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு அல்மோரா மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# அஜய் பட்

**அஜய் பட்** (, பிறப்பு:01 மே 1961) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு நைனிடால் - உதம்சிங் நகர் மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார் இவர் தற்போது பாதுகாப்பு அமைச்சகம் மற்றும் சுற்றுலா அமைச்சகத்தின் இணை அமைச்சராக உள்ளார்.
# தேவி உபநிடதம்

**தேவி உபநிஷதம்** (சமஸ்கிருதம் : देवी उपनिषत्, ஆங்கிலம்:Devi Upanishad), இந்து மதத்தின் உபநிஷதங்களில் சிறிய ஒன்றாகும். இது சமஸ்கிருதத்தில் இயற்றப்பட்ட உரைகளைக் கொண்டுள்ளது. அதர்வண வேதத்துடன் இணைக்கப்பட்டுள்ள 19 உபநிஷங்களில் *தேவி உபநிஷதமும்* ஒன்றாகும். இது எட்டு சக்தி உபநிடதங்களில் ஒன்றாக வகைப்படுத்தப்பட்டுள்ளது. இது வேதாந்த இலக்கியத் தொகுப்பின் ஒரு பகுதியாகும். தேவி உபநிஷதம் இந்து மதத்தின் தத்துவக் கருத்துக்களை முன்வைக்கிறது.  
*தேவி உபநிஷத* உரை பொ.ச. 9 முதல் 14 ஆம் நூற்றாண்டுகளுக்கு இடையில் இயற்றப்பட்டிருக்கலாம் என கருதப்படுகிறது. இது மகாதேவியை அனைத்து தெய்வங்களாகவும் குறிக்கிறது. தேவி உபநிஷத் என்பது முக்கியமான ஐந்து அதர்வாஷிர உபநிஷதங்களின் ஒரு பகுதியாகும். தாந்திரீகம் மற்றும் ஷக்தா தத்துவ மரபுகளுக்கு மிக முக்கியமானதாகும்.  
தெய்வம் பிரம்மம் (உலகம்) என்றும், அவளிடமிருந்து பிரகதி (விஷயம்) மற்றும் புருஷா (உணர்வு) எழுகிறது என்றும் உபநிஷத் கூறுகிறது. அவள் பேரின்பம் மற்றும் பேரின்பம் இல்லாதவள். வேதங்கள் மற்றும் அதிலிருந்து வேறுபட்டவள், பிறக்கும் மற்றும் பிறக்காதவள். ஒட்டுமொத்த பிரபஞ்சம் அவளே என கூறுகிறது.
# தேவி உபநிடதம்

## சொற்பிறப்பியல்

தேவி, தேவா ஆகிய சமஸ்கிருத சொற்கள் பொ. வ. மு 2 ஆம் நூற்றாண்டில் எழுதப்பட்ட ரிக்வேத இலக்கியங்களில் காணப்படுகின்றன. *தேவா* என்பது ஆண்பால், பெண்பால் *தேவி*. இவை "மேலுலக, தெய்வீக, உயர்ந்த சிறப்பான, உயர்ந்த, பிரகாசமானவை" என்று பொருள்படும். உபநிஷத் என்ற சொல்லின் அர்த்தம் *இந்து மதத்தின் தத்துவக் கருத்துக்களை முன்வைக்கும் வேதாந்த இலக்கியத் தொகுப்பு* என்பதாகும்.
# தேவி உபநிடதம்

## வரலாறு

டிரினிட்டி பல்கலைக்கழகத்தின் மத பேராசிரியரான *சீவர் மெக்கன்சி பிரவுன்* இந்த முக்கியமான தாந்த்ரீக மற்றும் சக்தி உரை (தேவி உபநிடதம்) பொ.ச. ஒன்பதாம் மற்றும் பதினான்காம் நூற்றாண்டுகளுக்கு இடையில் இயற்றப்பட்டிருக்கலாம் என்கிறார். மொத்தமுள்ள 108 உபநிஷதங்களில் 81 ஆவதாக பட்டியலிடப்பட்டுள்ளது. தேவி உபநிஷதம் ஐந்து *அதர்வஷிராஸ்* உபநிஷதங்களின் ஒரு பகுதியாகும். அவை ஒவ்வொன்றும் கணபதி, நாராயணா, ருத்ரா, சூர்யா மற்றும் தேவி ஆகிய ஐந்து முக்கிய தெய்வங்கள் அல்லது சன்னதிகளின் (பஞ்சாயத்தானன்) பெயரிடப்பட்டுள்ளன. இவற்றின் தத்துவங்கள் திரிபுரா உபநிஷத், பஹ்ரிச்சா உபநிஷத், மற்றும் குஹயாகல உபநிஷத் ஆகியவற்றிலும் காணப்படுகிறது.
# தேவி உபநிடதம்

## அடித்தளம் மற்றும் அமைப்பு

*தேவிஉபநிஷதம்* 32 வசனங்களைக் கொண்டுள்ளது. இவை தேவியை மிக உயர்ந்த வடிவிலும் பிரபஞ்சத்தின் இறுதி உண்மை என்றும் உரைக்கிறது. தேவியிடமிருந்து பிரகதி (விஷயம்) மற்றும் புருஷா (நனவு) எழுகிறது, அவள் பேரின்பம் மற்றும் பேரின்பம் இல்லாதவள், அவளிடமிருந்து வேதங்கள் தோன்றின. அவளே பஞ்சபூதங்கள், அவளே இந்த பிரபஞ்சம் அனைத்தும் நிரம்பியுள்ளாள். தேவி "அறியப்படாத, முடிவில்லாத, புரிந்துகொள்ள முடியாத, தெரியாத, ஒன்று மற்றும் பல" என்று உபநிஷதம் 26 முதல் 28 வசனங்களில் சொல்லப்பட்டுள்ளது. தேவியே அனைத்து மந்திரங்களுக்கும் நீரூற்று என்று உபநிஷதம் கூறுகிறது. எல்லா அறிவும் அவளுடைய உள்ளார்ந்த பண்பு, அவளுக்கு அப்பால் எதுவும் இல்லை என வரையறுக்கிறது. 29 முதல் 32 வசனங்களில், இந்த உபநிஷதத்தை ஓதுவதன் நன்மைகள் விளக்கப்பட்டுள்ளன. உபநிஷத்த்தை பத்து முறை பாராயணம் செய்வது எல்லா பாவங்களையும் நீக்குகிறது. அதே நன்மைகளைப் பெற காலை மற்றும் மாலை நேரங்களில் பாராயணம் செய்வதையும் பரிந்துரைக்கிறது. நள்ளிரவில் பாராயணம் செய்வது ஒருவரின் பேச்சை முழுமையாக்குகிறது. ஒரு தெய்வத்தின் உருவத்தை பிரதிஷ்டை செய்யும் போது பாராயணம் செய்வது ஆற்றலைத் தருகிறது.
# புண்டரிகபுரம் கோயில்

**புண்டரிகபுரம் கோயில்** (*Pundareekapuram Temple*) என்பது என்பது கேரளத்தின், கோட்டயம் மாவட்டத்தின், தலயேலப்பரம்பு அருகில் உள்ள ஒரு கோயில் ஆகும். கட்டடக்கலையில் இது கேரளத்தின் பொதுவான கிராம கோவிலிலிருந்து வேறுபட்டதல்ல. ஓடு வேய்ந்த கூரையானது "சுட்டம்பலம்" என்னும் சதுரமான கருவறையை மூடியுள்ளது. இந்த கருவறையில் விஷ்ணு தனது வாகனமான கருடன்மீது பூதேவியுடன் சேர்ந்து அமர்ந்திருக்கிறார். இது ஒரு ஒரு அரிய தோற்றமாகும்.  
இக்கோயிலானது சுவரோவியங்களுக்கு பெயர்பெற்றது. இந்த ஓவியங்களில் கற்பக மரத்தின் அடியில் சிவனும், பார்வதியும் அமர்ந்திருப்பது போன்ற ஓவியம் ஒரு சிறந்த ஓவியமாகும்; துர்க்கை மகிசாசூரனை வதம் செய்தல், ஆயர்பாடியில் கிருஷ்ணனின் குறும்புகள்; புராணங்களில் குறிப்பிடப்படும் கவர்ச்சியான யட்சினிஷியின் ஓவியம்; இராமரின் பட்டாபிசேகம்; சிவ தாண்டவ ஓவியம், சாஸ்தாவின் ஓவியம் போன்றவை குறிப்பிடத்தக்க ஓவியங்களாகும்.  
இக் கோயில் உள்ள சுவரோவியங்கள் ஒப்பீட்டளவில் தெளிவற்றவையாகவே இருக்கின்றன. என்றாலும் இந்த ஓவியங்கள், பத்மனாபபுரம் மற்றும் மட்டஞ்சேரி அரண்மனைகளின் சுவர்-ஓவியங்களுக்கு சவால்விடக்கூடிய இடத்தில் உள்ளன என்பதில் சந்தேகமில்லை. இந்த சுவரோவியங்கள் 18 ஆம் நூற்றாண்டின் பிற்பகுதியில் வரையப்பட்டிருக்க சாத்தியக்கூறுகள் உள்ளன.
# பூஞ்சார் அரண்மனை

**பூஞ்சார் அரண்மனை** (*Poonjar Palace*) என்பது கேரளத்தின், கோட்டயம் மாவட்டத்தில் அமைந்துள்ள ஒரு அரணமனையாகும். இந்த அரண்மனையானது மத்தியகால கேரளாவில் வாழ்ந்த மதுரை பாண்டிய அரசர்களின் பரம்பரைகளின் பரம்பரையினரான பூஞ்சார் பேரரசர்களின் அரண்மனையாகும். இந்த மாளிகையில் அரசர்கள் சேமித்துவைத்த அரிதான அலங்காரப் பொருட்கள், தனித்துவமான மரப் பொருட்கள், பல்லக்கு, அலங்கார சார விளக்குகள், உடற்பிடிப்பு செய்து கொள்வதற்காக ஒற்றை மரத்தில் செதுக்கபட்ட பட்டி, மரத்தென்னங்கீற்று செதுக்கல்கள், நகைப்பெட்டிகள், பலவகையான வண்ண விளக்குகள், நடராசர் சிலை போன்ற உலோகச் சிற்பங்கள், தானிய அளவைகள், ஆயுதங்கள் போன்றவை காட்சிப்படுத்தபட்டுள்ளன. இந்த மாளிகைக்கு அருகில் அச்சு அசலாக மதுரை மீனாட்சி கோயிலின் வடிவு உள்ளது. இந்தக் கோயில் சுவரில் பழந்தொண்மக் கதைகள், ஒவியங்களாகவும், சிற்பங்களாகவும் வடிக்கபட்டுள்ளன. இதன் அருகல் உள்ள சாஸ்தா கோயிலில் ஒற்றைக் கல்லில் வடிக்கபட்ட சுட்டு விளக்கு உள்ளது.